**MODEL DOKUMENTA: Izjava o dostavljanju obaveštenja u skladu sa Konvencijom o hemijskom oružju**

U slučaju da se vaše preduzeće bavi prometom ili transferom hemikalija koje su obuhvaćene Konvencijom o hemijskom oružju (CWC), preporuka je da klijente obavestite da aktivnosti koje podrazumevaju hemikalije koje se nalaze na listama Konvencije (tj. prerada, potrošnja, izvoz, uvoz) mogu da podležu obavezi dostavljanja izveštaja Nacionalnom telu za implementaciju Konvencije o hemijskom oružju. **Pasus u nastavku daje primer jednostavnog teksta koji vaše preduzeće može da iskoristi i prilagodi za potrebe informisanja klijenata o mogućim zahtevima u pogledu izveštavanja o aktivnostima, a u skladu sa Konvencijom o hemijskom oružju.**

*Izjava o dostavljanju obaveštenja u skladu sa Konvencijom o hemijskom oružju:*

[Unesite naziv hemikalije] je hemikalija koja se nalazi na Listi 2 Konvencije o hemijskom oružju i kao takva može da podleže obavezi izveštavanja u skladu sa Konvencijom (CWC) čija je [uneti naziv države] država potpisnica. To znači da kod prerade, potrošnje, uvoza ili izvoza ovih hemikalija postoji obaveza podnošenja izveštaja Nacionalnom telu za implementaciju Konvencije o hemijskom oružju.

Izvoz [uneti naziv hemikalije] je zabranjen za države koje nisu potpisnice Konvencije o hemijskom oružju, osim u slučaju kada su te hemikalije prisutne u smešama koje sadrže manje od [uneti odgovarajući prag koncentracije], ili u proizvodima koji se identifikuju kao roba široke potrošnje pakovana za maloprodaju i ličnu upotrebu ili samo za pojedinačnu upotrebu. Za više informacija o dodatnim ograničenjima i smernicama obratite se [uneti ime lica za kontakt pri Nacionalnom telu za implementaciju Konvencije o hemijskom oružju (CWC)].